প্রথম দুই ম্যাচ জিতে আগেই সিরিজ জয় নিশ্চিত করেছিলো ভারত। তৃতীয় ও শেষ ম্যাচে টস জিতে শ্রীলঙ্কাকে প্রথমে ব্যাটিংয়ে পাঠান রোহিত শর্মা। তবে শুরু থেকেই ভারতীয় বোলারদের তোপের মুখে পড়ে শ্রীলঙ্কা। ১৮ রান তুলতেই উপরের সারির ৩ ব্যাটসম্যানকে হারায় লঙ্কানরা। বাঁ-হাতি পেসার জয়দেব উনাদকাত দুই ওপেনার উইকেটরক্ষক নিরোশান ডিকবেলাকে ১ ও উপল থারাঙ্গাকে ১১ রানে থামান। তিন নম্বরে নামা কুশাল পেরেরাকে ৪ রানের বেশি করতে দেননি অভিষেক ম্যাচ খেলতে নামা ডানহাতি অফস্পিনার ওয়াশিংটন সুন্দর।